
1 sucét dispès che, o par vie 

di cjamin masse lunc o par 
strachece, une persone e vedi 
dibisugne di une polse e i vegni di 
cjalà indaûr par misurà cul voli de 
inteligjence e la batude dal cùr la 
trate finide. O soi daùr a cirî di cjalà 
dentri i 40 agns che nus separin dal 
taramot dal 1976 e mi acuarç che, 
forsit par vie de presbiopie tipiche 
dai anzians, o rivi a viodi cun vivece 
i avigniments plui lontans, e invezit 
chei plui resints fùr fûc, velàts di 
une coltrine infumatade e opache. 
_O vin vivàt i agns straordenaris 
di un moviment popolàr che, da 
lis tendis tor dai rudinaçs dai siei 
paîs, al à domandàt daurman il so 
dirit a vignî calcolàt no ogjet di un 
plan gjeneràl di ricostruzion, ma 
sogjet politic di une progjetualitàt 
che e veve di misuràsi cul ambient, 
cu lis relicuiis dal so passât, cu la 
sò identitàt storiche, culturàl e 





S abide ai 4 di Jugn i è stàt 


assegnàt il premi «Maqòr - 


Rusticitas 2016» speciàl pai 40 
agns dal taramot al professér 
Remo Cacitti. Insegnant te 
Universitàt Statàl di Milan, 
president onorari di Glesie 
Furlane, al è stàt un dai 
protagoniscj dal resuriment di 
Vencon, tornade a tirà sù piere 
su piere cul procediment de 
“anastilosi”. 

Il premi de Associazion Cultural 
don Gilberto Pressacco al vùl 
celebrà i valérs che a son dentri 
dal tiermin “rusticitas”: semplicitàt, 
onestàt, scletece, coerence. 

La cualifiche di “rusticus- 
rusticitas” e ven fate ai aquileiés 
di bande dai papis tai prins secui 
dal cristianisim. Tal imprin e je 

di buine riunde e dopo cul timp 

e devente une acuse, ché di jessi 
masse cjavestris, tant che Rome no 


rivave mai a parondju. 


TARAMOT 40 AGNS DOPO: UNE 
RICOSTRUZION “RESTADE LI”? 


e Remo Cacitti 


linguistiche, cun lis sòs dibisugnis 
sociàls. La partecipazion popolàr 

e à rapresentàt di plui che 

une istance formAl, deventant 
sostance, inteligjence e passion, 
sacrifici e rivolte inte trame fisse 
des comunicazions in etàt pre 
telematiche, intes riunions e intes 
assembleis, intes manifestazions 
imponentis di place, fin a chel gucul 
che al à svolàt sul cjàf di Giulio 
Andreotti. 

_O pues dài no dome a mi, ma 
ancje ai tancj amîs che cun me si àn 
impegnàt, il merit di vê provàt di fà 
di Vencon une farie pal progjet di 
une ricomposizion fedél dal centri 
storic, ativant risorsis umanis 
famosis par sience e cognossince, 
elaborant metodologjiis di 
intervent sostignibii su la base de 
ricercje sientifiche e aes gnovis 
tecnologjiis; ma cheste farie - e 

chi e sta la part plui inovative dal 





nestri progjet - al à tignàt simpri lis 
puartis spalancadis ae popolazion, 
profitant anzit par cjapàle inte 
ideazion dal futàr pussibil e concret 
de nestre citàt. 

_Inte resinte cunvigne udinese su 
la valutazion dai bens culturài dopo 
il taramot, un esponent dai plui 
studiàts inte dissipline dal restaur 
in Italie, finide la visite al Domo 

di Vengon, nol à dome ricognossùt 
il rigòr sientific de ricomposizion, 
ma al à afermàt che ché glesie, par 
sigûr il risultàt plui madùr de nestre 
semine laboriose e cruziade, e jere 
tant che une opare di poesie. Par 
lei la poesie i vàl une ment libare 

e un grant cùr, ma a son propit 
chestis facoltàts che, aromai di 
tancj agns, si son indebilidis se no 
studadis. 

_La ricjadude ancje sul Friùl di 
fenomens simpri plui invasîfs e 

di caratar globàl al à compuartàt 


La bataie 


dal Referendum 


Un comitàt autonomist pal «no» 


Intant che chest numar de La Patrie 
dal Friùl e je in stampe, a son daùr 
a davuelzisi lis elezions aministrati- 
vis in tancj dai nestris comuns, cual- 
chidun ce tant impuartant. Su lis 
nestris pagjinis o viodarìn il més 
che al ven ce panorame che nus 
presentaran. Duncje o fevelarìn di 
altris votazions che si fasaran inde- 
vant: i referendum. 

CHEI CUINTRI DES UTI E PAR 
UNE REGJON FRIÙL-TRIEST a 
son stàt depositàts di pòc in Regjon 
cu lis firmis che a coventavin, e ce 
tantis di plui. La consegne e je stade 
ai 30 di Mai, la stesse date che si jere 
tignude un an fa la prime riunion dai 
promotòrs di Zuzfiperilfriuli, cuant 
che al jere presint pre Meni Zannier, 
tra i prins a firmà. Cumò l’Ufici di 





dal sigûr l'impuariment morâl, la 
sierade individualistiche, la colade 
di ogni tension ideal: dut si è fat 
opac, dut al devente gjeneric, dut 
al devente indistint, tant che al va 
a pericul di pierdisi ancje il valòr 
simbolic di une ricostruzion che 

e voleve sburtà ancje ae rinassite 
sociàl e economiche. 

_O puarti dome, in sierade, un 
esempli, misure dal pens de fumate 
che nus involuce: a Vencon, une 
mostre preziose des medaiis 
incidudis di doi concitadins 
innomenîts che si son formàts 

ae Zecca dello Stato no dome no 

je stade calcolade buine par vignî 
ospitade intai spazis famòs dal 
Comun, ma la aministrazion 
comunîl no à nancje acetàt l'invît a 
patrocinà cheste iniziative. 

_AI valeve pardabon la pene cori 
tant par dopo tiràsi indaùr scaturîts 
denant a travuarts di cheste fate? I 


Presidence dal Consei Regjondi al à di 
valutà la lôr amissibilitàt. Propit ai 
prins di Jugn, vie par un incuintri a 
Rivignan, l'impuartant costituziona- 
list Mario Bertolissi de Universitàt di 
Padue ju à definîts no dome impeca- 
bii te forme ma un grum di valòr te 
sostance. 


DUT CAS, PRIME AL VIGNARÀ 
UN ALTRI REFERENDUM: CHEL 
PE MODIFICHE DE COSTITU- 
ZION, IN ATOMP, proponàùt dal 
Guvier e presentàt tant che un ple- 
bissît dal President Renzi. Un altri 
pas bande l’acentrament dai podés al 
Stàt talian, fiscant la autonomie de 
Regjon F-VJ. 

Al somee che une “clausule di difese” 
e permetarès aes Regjons speciàls di 
restà cussì, ma no si san i tiermins 
de tratative. Intant, di sigùr il gnûf 
Senàt al discrimine lis minorancis 
linguistichis de nestre Regjon, in 
plui de discriminazion par vie des 
circoscrizions e dai colecs de gnove 
lec eletoràl Ifalicum. 

Al è par chest che Patto per l’Auto- 
nomia/Pat pe Autonomie si sta mo- 
vint par che si costituissi un Comitàt 
pal NO al referendum, parcè che «la 
logjiche dal plebissît no nus è apar- 
tignude mai e no nus aparten cumò, 
soredut in cheste fase de nestre 
Storie.» Apontament ai 10 di Jugn 
intun lùc simbolic: Cosean. Il paîs 
che al à votàt cuintri il plebissît pe 
anession dal Friùl al Ream d'Italie, 
e che di alore si cognossilu tant che 
Cosean dal No. ll «© Dree Venier 

Furlans 
e Stât talian 





XX O scugnìn simpri visàsi une 
definizion preziose che cun chê 
Sergio Salvi al à judàt ducj a fà 
clarece su cui e ce che o sin a pet 
dal stàt talian: o sin citadins talians 
di nazionalitàt furlane. Cussì a 
varessin di stà lis robis dal pont 

di viste istituzionàl, ancje se la 
seconde part de asserzion no ven 
ciert rispietade de Republiche. 


> Chest nol gjave che a cheste 

o vin di fà riferiment cuant che in 
bal a son cuistions che a rivuardin 
l'asset gjeneràl dal Stàt e soredut la 
cjarte princip dai dirits e dai dovés, 
ven a stài la Costituzion. 


> Un just svicinament al 
referendum pe sò revision, che si 
tignarà in Otubar, secont me al à 
propit di partî dal fà proprie — in 
dutis lis sedis, ma ancje intal nestri 
mit di resonà, di metisi devant de 
cuistion — la afermazion di Salvi. 


> Cuntune premesse necessarie: 
cheste e je buine se ducj i doi i 
tiermins de definizion a vegnin 
rispietàts. Al vàl a dî: mi ricognòs 
citadin talian inte misure là che o 
ven ricognossùt tant che furlan. Se 
al salte chest “acuardi”, al salte ancje 
il binomi istituzionAl. 


> Ce compuartial inte 
disposizion politiche di assumi sul 
referendum volût dal guvier Renzi? 
Il prin efiet al consist intal no fàsi 
(al va indevant a pagj. 2) © 

© (di pagj. 1) 
Furlans e Stàt talian 


strissinà de logjiche dai partîts 
talians, ducj a pro o cuintri dome 
par mantignî il lôr podé, indebilî 
l'aversari, creà gnovis clientelis. 


XK Il secont al permet di no colà 
inte ideologjie des formazions. Il 
tierç al permet di podé cjalà aes 
riformis costituzionàls partint dai 
interès dal Friùl e de sò int. 


“> Si trate di meti devant dai 
nestris voi cuài spazis che e 
consintive la Costituzion in vore 
pe nestre specialitàt, pe cressite 
pussibile de autonomie, pe nestre 
nazionalitàt, e ce che e previòt 
invezit ché “revisionade” dal 
parlament di cumò. 


XK E je in fonts une sielte facile, 
di là apont dai schemis dai partîts e 
dai moviments talians: cui che nus 
vùl ancjemò “sclàfs di Rome” o cui 
che al acete la nestre diversitàt. i 








lA; A àn dit de lenghe furlane , det | 


Lis datis jenfri parentesi taronde si ri- 
ferissin al an di composizion 0 publi- 
cazion de opare citade. Lis datis jenfri 
parentesi cuadrade si riferissin al an 
che al fâs riferiment il contignit des 
citazions stessis. 

se 

“Nel 1593 fu stampato a Francoforte 
in Germania un libro con il Pater 
Noster in quaranta lingue diverse, 
tra cui la lingua friulana. Il friulano 
nella liturgia meriterebbe un lungo 
discorso. Non si contano i catechismi 
e i libri di preghiera (il Bohemer nei 
suoi Romanische Studien del 1885 
ne registra almeno una trentina di 
stampati), i formulari per il battesi- 
mo, il matrimonio e per la concessio- 
ne delle indulgenze dei secoli scorsi, 
che stanno chiaramente ad indicare 
la diffusione di un uso che trova la 
sua giustificazione giuridica nelle 
Costituzioni sinodali del Patriarcato 
di Aquileia del 1660 e del 1703”. 
Giovanni Frau, La lenghe furlane 
CCA [1593] 


“Bielle lenghe furlane fortunade/ 
chumò sarà di te puur fatte stime/ 
e plui di ogni altre tu saraas loldade” 
GASPARE CARABELLO, Ce fastu? 
1948-1949 |1650 circa] 


Daspò cuarante agns dal taramot 

in Friûl, il 6 di Mai pai furlans di 
chenti e par chei sparniçât pal mont 
al somee deventade no dome une 
date storiche, ma ancje simboliche. 
Une zornade dulà pastanâ novitâts, 
iniziativis che a puedin, cul incressi, 
segnâ il prin e il dopo de lôr 
manifestazion. 


NOL È DUNCJE UN CÂS 

SE A NEW YORK I GNÙFS 
EMIGRANTS FURLANS, CHE 

A SON NASSÙT DASPÒ LA 
GRANDE SCJASSADE, A ÀN 
SIELT CHEST AN IL 6 DI MAI 
PAR SCREÀ IL FRIULI BIG 
APPLE, il Fogolàr furlan 2.0, che 
nol à un lûc fisic, ma il web tant 
che prime cjase. Il president al è 
Marc Lupinacci, un zovin dal ‘78 
cui nonos di bande di mari che a 
son rivàts in Americhe di Tramong 
di Sot. 

E se il cuarantesim al à fat in 
maniere che dut il Friùl, come che 
in ché volte al jere unît de muart 
e dai rudinags, vué al deventàs 

un palc di sene par passe un 
centenîr di iniziativis che a laran 
indevant fintremai ae fin dal al — e 
cualchidune e je nassude par restà, 
come la scuele di alte formazion 
antisismiche a Vengon -, ancje tal 
forest cheste anade no passe te 
indiference. 

«E je stade fondamentàl la 
autorevolece de azion de lobby 
furlane e dal coordenament dal 
Ente Friuli nel Mondo cu la Famee 
Furlane di New York par otignî dal 
Guvier il permès uficiàl par cjapà 
sù bêçs cence paià sore lis tassis e 
mandìà i jutoris in Friùl», al à contàt 
Eliseo De Marco, dal diretîf de 
Famee Furlane, ae presidente de 
Regjon Debora Serracchiani, biel 


che e jere a New York il mês passât. 


SE IL CUARATENSIM IN ERIÙL 


L'hotel e ristorant Là di Moret 

di viàl Tresesin al è un dai plui 
innomenîts dal Friùl (intal 2005 

al à fat 100 agns). La part pe 
ristorazion e je fate di Fogolàr Là 
di Moret, che al è il ristorant storic, 
un pont di riferiment de cusine 
furlane che al à vinçût tancj premis 
e segnalat des vuidis talianis plui 
impuartantis. Dongje di chel, al è 

il plui inovatîf L’Insolito Moret li 

de verande dal ambient. Il concet 
di cusine al è in leam strent cul 
teritori, dutune cun inovazion e 
contaminazion. Ma chest leam no 
si ferme al mangjà: di resint, la part 
da L'’insolito e je stade rinovade e tra 
lis novitàts al è il menù, che a partî 
dai prins di Mai al è ancje scrit 

par furlan. Dut fat di lòr iniziative, 
cence domandà bêçs a istituzions 
publichis. La motivazion nus e 
spieghe il chef Stefano Basello, di 
Maian. «Parcè par furlan? Ma parcè 
che o sin furlans, po!» mi rispuint 
decîs «La nestre filosofie di cusine e 
je di leam cul teritori, e duncje al à 
di dimostràlu ancje il nestri menù: 
cu la pratiche, cence tantis cjacaris. 
Cun di plui, in timps come chescj 
che no si cjate plui tant il furlan tai 
ristorants». Il risultàt al è che «La 
int lu viòt e e reste sorprindude e 
contente a viodi la nestre lenghe 





Lis celebrazions 


pal Cuarantesim 
dal Taramot no si fermin 


al inoval dai 6 di Mai 


e Antonella Lanfrit 


x en e „e ; 
UNE IMAGJINE DAL DOCUMENTARI QUANDO LA TERRA CHIAMA DI MASSIMO GARLATTI COSTA 
(RAJA FILMS/ENT FRIÙL TAL MONT) 


AL À FAT CAPÎ CHE PAR DUCJ 
CHEI CHE A JERIN IN CHÉ 
VOLTE, grancje pigui, il timp 
al pàr che nol sedi passàt - che 
anzit, la emozion e la pòre e 
torne fùr come che al fos îr -, al 
è cjalant il documentari Quando 
la terra chiama di Massimo 
Garlatti Costa, prodot de Raja 
Films pal Ente Friuli nel Mondo, 
che si rindisi cont di trop che a 
patirin ancje i furlans pal mont. 
A rivivin chei dîs vòs cjapadis 
sù in Australie, Canadà, France, 
Svuizare, Italie, Lussemburc, 
Danimarcje, Ingletiere. E lis 
peraulis a son miscligadis ancje 
aes lagrimis. 





INTANT, IN FRIÙL AL È DUT 
UN FLORÎ DI INIZIATIVIS, CHE 
NO SI PUEDIN NOMENALIS 
DUTIS. Resurî, il film di 31 minàts 
fat de Regjon in colaborazion 

cun Rai F-V], al à puartàt il 
cuarantesim in Parlament; dai 

12 ai 18 di Setembar il Friùl- 
Vignesie Julie al deventarà la 

suaze par une grande esercitazion 
di protezion civîl che varà une 
dimension internazionAl, stant 

che a parteciparan Venit, Trent e 
Bolzan e lis struturis di protezion 
civîl di Austrie e Slovenie, par vie 
che, si sa, il taramot nol à confins. 
In chés zornadis, si fasaran a 
Vensgon ancje lis esercitazion 


Dai prins di Mai Là di Moret al à 
IL MENÙ IN LENGHE FURLANE 


e Dree Venier 





dongje di talian, inglês e todesc». 
Nuie di miòr di un menù in lenghe 
furlane par fà viodi cun concretece 
che il mangjà al è furlan, duncje! 
Brâfs chei da L’Insolito Moret e a ‘nt 
spietìn altris... 


IL MENÙ (UNE CERCE) 
Introdusùts dal sproc «No podìn 
jessi plui sans di ce che o mangjìn; 
vivi daùr nature, parcè che o sin 
nature» ve ca une sielte di doi plats 


par ogni puartade, scrits cussì come 
che nus àn passàt chei di Là di 
Moret. Par savé chei altris... lait a 


viodi di persone 


APERITÎFS DI MANGJÀ 
Frico 2.0 
Creme di selino raf, rafioi di nolis 


CRÙTS 
Gjambarons di Grau marinàts cun 
grignei di senape e balsamic 


Sermex 40°, par provà trop che al 
funzione il dialic de Protezion civîl 
cun dut chei altris sogjets che a àn 
di intervignî in forme integrade 

in câs di disgracie. Fintremai ae 

fin dal an, al è di tignî di voli il 
lunari des iniziativis inmaneadis de 
Universitàt di Udin sot dal sproc 
Epicentri di savés. i 


— < 


Par no dismenteâ: 
lis mostris 


Fintremai ai 3 di Lui, alì dal cine 
Odeon a Udin e je la mostre Kaos 
76. La notte che cambiò il Friuli e, 
simpri fintremai ai 3 di Lui, a Vile 
Manin si pues là a viodi Memorie- 
Arte, immagini e parole del terremoto 
in Friuli. Dividude in siet sezions, 
e presente la memorie dal event, 
dal restaur, de ricostruzion, dal 
don, la memorie rielaborade e ché 
rivisitade. 

Dilunc l'Istàt, un grum di mostris 
e di incuintris ator pai paîs: a 
Glemone tal més di Lui, te suaze 
dal Laboratori internaziond! de 
comunicazion, al centenàr di zovins 
che a rivin di dut il mont si fasarà 
vivi il cuarantenal; in Avost a 
Forgjarie a rivaran tancj volontaris 
di in ché volte; sul finî dal an a 
Vengon e a Glemone studiòs a 
frontaran ancje Lis strategjiis par 
superò il stress dopo la pòre daspò di 
un event catastrofic. 

Cence dismenteà il museu Tiere 
Motus di Vencon, li che la mostre 
sul taramot e je permanente. El 


È LA SGRIFE 


GNÙFS LOCUTORS 
Vie pes celebrazions pai 40 agns 


dal Taramot, in pratiche l'unic 
che al à dit alc par furlan al è 
stàt il President Mattarella. Tancj 
compliments ai nestris sorestants! 





Taiade di brancin cun creme di 
formadi caprin e cops di mandule 


FORMADI E ROBE PURCINE 
Cerce di formadis di lat di vacje de 
Cjargne — Malghe Alte Cjargne 
Cerce di formadis di lat di cjavre di 
Taipane — aziende agricule Zore 

I formadis a son compagnats di 
pomis, mîl e confeture 


I NESTRIS VAS 
Poleg, patatis e osmarin 
Mignestron scomponût 


PANINS 

Baguette, persut crût S. Denél 
Prolongo 18 mês 

Baguette, cevole rosse di Cjavàs, 
trute fîl di fum, Montâs e butui di 
lidrichesse 


DE CUSINE 
Taiade di Manç 
Poleç impanât cun Patatis 


I DOLÇS 
Crepes di pomulutis di bosc 
L'Aur di Cividât 


L’Insolito Moret, ristorantut in 
verande. Si pues stà sui 20 euros 
ancje cul bevi. Sieràt sabide e 
domenie a misdì. Il 

Biadelore un monumenti 


al soldat austrofurlan, 





che al fas un pòc Justizie 


eri 4 
Tr n o f k 5° 
Fn F Fa 7 ai P 
Se Nu 


Al sta su la roste dal Ausse, il lum 
che al segnave il confin. Di une 
bande la Austrie, di ché altre il 
Friùl. Al sta in vuaite: il soldàt cu la 
sô baionete no si môf, sculpît intun 
clap di Aurisine. Cu lis mostacjis 

e il cjapiel asburgjic. Al ricuarde 
che di chel toc di Friùl, une volte 
Austrie, a partivin centenàrs di 
zovins. Di paîs tant che Strassolt, 
Carvignan, a lavin a sglonfà lis filis 
dal Vincjesim setim e dal Novantesim 
setim Reziment, cun destinazion 
Galizie. Atenzion: reziment muc, 
no talian. Di sabide ai 14 di Mai, 
chel monument no plui «ai caduti», 
ma «al soldàt austrofurlan» al 
testemonee il lòr sacrifici te Prime 
vuere mondial. Lu àn tiràt sù a 
Carvignan, ché volte austriache. Fîs 
obleàts a une patrie che no sintivin 
lôr, ma che ur tocjave di ubidî. In 
ogni comun di Italie si ricuardìn la 
vite dai miàrs di zovins, “muarts par 
une Patrie”. Ducj si visìn di lôr: ma 
chei altris? Chei di là dal confin, si 
ben furlans? Lu volìno dî che a son 
simpri stàts ancje fîs dismenteàts: 
de lòr stesse int e dai trombons 
celebratîfs dal Cenzenari dal conflit, 
dal fint mît che simpri al compagne 
la Grande Vuere? Cussì, su chè piere, 
ancje la dediche e à il so sens: «Ai 
nestris soldàts dismenteàts», dongje 


de acuile di Cecco Beppe. 


DUT AL È SCOMENCAT TAL 
ATOM DAL 2014. «La idee 

nus è vignude tant di une visite 

al Centri Skerk di Ternova di 
Aurisina. La esposizion e contave 
La grande guerra in casa, la memoria 
rimossa, ché dai soldats dal K.u.K. 
Infanterie Regiment Freiherr 

von Walstatten. Furlans, ma sot la 
dominazion de Austrie Ongjarie», 
al dîs Marco Benes, president 

dal Comitât onorari par tirâ sù il 
monument. «Il mestri Skerk, in ché 

volte al jere ancjemò vîf, nus disè 
che al sarès stàt biel ricuardà chei 
zovins. Il scultòr Franco Sclauzero 
al restà incjantàt di une imagjin 
dentri de mostre e al decidè che 
e podeve propite rapresentà ben 

i nestris fantats. Pòc timp dopo, 
al comprà il clap di Aurisine e 

al sculpì chè imagjin». Po dopo, 
la opere e je stade donade ae 
comunitàt di Carvignan, par jessi 
colocade. 


CUALCHI PROBLEME POLITIC, 
Il sindic di Çarvignan al veve dât 
bon acet al progjet in mùt caloròs. 
«Nus veve dade cjarte blancje», 

si vise Benes «Ma di traviers si è 
metùt il consei comunAl. A messint 
e je finide la politiche, ma a nò 

I prins doi muarts 
furlans 


I prins doi muarts de Grande 

vuere a jerin doi furlans. Ducj o 
savìn dal alpin di Udin, Riccardo 
Giusto, muart sul Kolovrat cul 
esercit talian. Pôcs, o nissun, si 
visin che, forsit ancje prime di 
Giusto, al murì il soldât Eugenio 
Sandrigo, di Aquilee, cogo, ma 

tal esercit austriac. I prins doi 
soldâts muarts inte inutile stragje 

a jerin doi furlans, si ben su fronts 
diviers. Cheste cundizion di soldâts 
furlans, ma cun monturis diviersis, 
si spieghe cul confin che al divideve 
la Basse. In comun di Tor di Zuin, 
localitât Trê Puints, e je ancjemò 

la piere che e segne il confin: une 
linie che e va sù fintremai a Visc. 
Çarvignan, Strassolt, cu la Austrie; 
'Sevean cul Friûl. Fintremai ai 24 di 
Mai dal 1915, cuant che a rivarin i 
soldâts talians. Il 





dal Comitàt (compontàt in plui 


che di Benes e Sclauzero ancje 

di Gianpaolo Chendi) no nus 
interessave la politiche, nò o vevin 
ché di dà il just ricognossiment a 
une vicende storiche che pòcs a 
cognossevin». Il tire e mole al larà 
indevant fin tal Fevràr di chest an. 
«A un ciert pont nus vevin dite 

di sì, ma tal cimitieri, ma chest 

al voleve dî platà il monument. 
Stant che chei altris muarts a àn 
za monuments dapardut, al jere 
just cjatà un spazi specific a chescj 
nestris soldats, che il Stàt talian nol 
sa nuie di lôr». 


AL PROGJET DAL COMITAT, 

SI SON ZONTADIS DIVIERSIS 
ASSOCIAZIONS LOCALS, 
«Propite par vie che a vevin capît 
lis nestris intenzions», al sclarìs 
Benes. Amîs de Schwarzes kreuz 
Austriache cul president Franco 
Stacul; Associazion Mitteleuropa 
cul president Paolo Petiziol; 
Associazion Terre sul confine, 

cul president Ferruccio Tassin; 
Associazion Natiso cum Turro 

cul president Gianluca Comar; 
Associazion Cormons-Austria 

cul president Giovanni Battista 
Panzera. E po i storics: Todero, 
Perini, Grimami e Milocco. 

E cussì il Comitàt — e o sin a Mai 
2015 — al invie lis tratativis par che 
la opare e cjati la juste colocazion 
dentri dal comun. Al tire sù un miàr 
di firmis. E al menace: o intun 
puest decent o si done il clap a 
Dael e Flumisel, ben contents di dâ 
acet al monument te lòr place. La 
cjosse e devente un câs e e divît la 
comunitàt. Il Comitàt al reste fer. 
Par rivà ai prins més di chest an, 
cuant che si cjate un acuardi. La 
roste dal flum, dulà che al passave 
une volte il confin. Di là Austrie- 


Ongjarie, di ca Friùl. Il 

Midiant de storie dai cognons 
furlans, si fâs ancje la storie dal 
nestri Friul. Stant che chest mês 

al tache il Campiondt european di 
balon, ve chi cualchi cognon che al à 
a ce fà cun chest sport... 


(gjavats fûr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. O ringraciìn i autòrs 
pe disponibilitàt e pe colaborazion). 


BEARZOT 


La peraule bearç (o ancje dearz) e 
pues vê plui significàts daùr de zone 
li che si dopre, ma par solit e vûl 

dî un teren coltàt dongje de cjase. 
Bearzot si cjatilu a Dael (a Joannis 
intal 1530 Leonardo a baiarcio), 
Visc e Carvignan. Intal 1450 a 
Cjistielgnûf Zuan Bearzot de Usa 
(che al sarès Dusà). 


CAPELLO 
Al ven di cappello, chel par parâsi il 


cjâf (une volte no si stave tant daûr 
des doplis). In origjin un non di 
mistîr, duncje. Si cjatin intal 1412 
Jacobo Capel g. Nicolai a Glemone; 
1481 Leonardum del Capel a 
Dedeà; 1525 Leonardus Capel de 
Cormono. 

Presint a Vilès e Sant Cjancan. 


COLLOVATI 


Un dai tancj cognons che a vegnin 
dal non di persone Nicolau, che 

al veve variants tant che Co/ao 

e Colavo. In chest câs, cul sufis 
spreseatîf —az. 1540 Valentino 
Colavratti a Teòr; 1586 Vincentius 
Colavattus (ancje Colovatto) a 
Percùt. 

La forme Co/lovati e je tipiche di 
Teòr, si cjatile ancje a Monfalcon e 
a Pordenon. 


GIACOMINI 

Diminutîf dal non di persone 
Jacum. Intal 1300 Jacominus de 
Basaglapenta; 1300 Jacomino fil. 
D.ni Wilgelmi q. Gastaldo de Buja; 
1300 Jacominus f. Wrsutti a Beivàrs; 
1348 Jacominus a Purcie. 

Al è tipic di Buie, ma al è presint 
vie par dut il Friùl. 


ZOFF (ancie Zof, Zoffi, Zoffo) 


Dal furlan j6f (inte sò variante 
z6f), che al jere chel toc di len par 
meti insiemi i bùs par arà i cjamps, 
o ancje la spice di une mont. Al 
podarès ancje jessi stàt dopràt par 
indicà l’abitant di une localitàt 
clamade Zéf o par dî di un om 
gobit. Pues stài che al sedi ancje 
la venetizazion o la talianizazion 
dal furlan Suf (la mangjative). 
Intal 1450 Iohanne dicto de Souf 
de Ygnano; 1548 Bartholomeuss g. 
Dominici Zof a Lestans. 

Zoff si cjatilu a Gurize, Marian, 
Monfalcon, Caprive, Romans dal 
Lusinç, Flumisel. 







190-2010: la 
Provmere di (dm po 
rmassite cul epal! 





La catastrofe dal sisme e à segnadis 
lis nestris aministrazions locàls 
che a àn coordenàt cun fuarce il 
procès di ricostruzion e la Glesie 
furlane e à vat un rùl determinant. 
«Dal taramot si ven fùr cul cjàf e 
no cui pîts», il sproc di pre Checo 
Placerean che al à stimolàt la 
nassite de Universitàt dal Friùl 
sostignude di ben 125 mil firmis. 
La Provincie di Udin si è 
impegnade, insiemi a di chei altris 
ents, intal dà rispuestis sul front de 
assistence, garantint prin di dut la 
percoribilitàt di 300 km di stradis 
intes zonis taramotadis. 

Ancje la educazion dai zovins — 
l’avignî di une tiere - e veve di tornà 
a partî il prin pussibil. I intervents 
intal ambit de edilizie scolastiche a 
deventarin la mission principàl dal 
Ent, midiant de deleghe regjonàl. 
Ve i numars: 500 aulis furnidis intai 
prefabricàts scolastics de Sierade 
dal "76 fin ai agns Otante, 92 i ples 
scolastics costruîts, 110 miliarts di 
liris impleàts in chest procès. 

Ce che al è stàt fat alè stàt il 
risultàt di un lavòr che al à viodàt 
la Provincie lavorà flanc a flanc cui 
Comuns sedi pal posizionament 
dai prefabricàts sedi pal plan 
programatori. 

E vignive scrite une gnove pagjine 
de storie dal Friùl che al à savàt 
tirà fûr des maseriis dal taramot 

la pussibilitàt di un grant disvilup. 
(Redazion) i 

UNE MAN 
o PAR MIL 


Ancje chest an, cu la declarazion 
dai redits tu puedis dâi une man a 
“La Patrie dal Friûl” il mensîl 
dut in lenghe furlane dal 1946. 
Nol coste nuie: baste meti il numar 
01299330305 
te casele juste e firmâ la destinazion 
dal 5 par mil. Lotant par un Friûl 
plui furlan, tu stâs miôr ancje tu. 


10]1]29/9]8)31030|5; 


darai eve fida 











Par viodi i altris contignùts 
de “La Patrie dal Friul°, 


abonaitsi. Dutis lis informazions si cJatin li dal sît 





www.lapatriedalfriul.org 


— kr 


Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 


Che tu sedis za abonàt o che tu 


le vedis lete dome cualchi volte, 





aboniti o rinove l'abonament 
a un mensîl unic: almancul une volte 


al mês, lei par furlan! 


